奸雄，何也？』看他说甚言语。」 是夜黄奎果到春香房中。妾以言挑之。奎乘醉言曰：「汝乃妇人，尚知邪正，何况我乎？吾所恨者，欲杀曹操也。」妾曰：「若欲杀之，如何下手？」奎曰：「吾已约定马将军，明日在城外点兵时杀之。」 妾告于苗泽，泽报知曹操。操便密唤曹洪，许褚分付如此如此；又唤夏侯渊、徐晃分付如此如此。各人领命去了，一面先将黄奎一家老小拏下。 次日，马腾领着西凉兵马，将次近城，只见前面一簇红旂，打着丞相旗号。马腾只道曹操自来点军，拍马向前。忽听得一声砲响，红旗开处，弓弩齐发。一将当先，乃曹洪也。马腾